ການນຳພັກ, ລັດຕ້ອນຮັບທ່ານນາຍົກລັດຖະມົນຕີສິງກະໂປ ຫລີຊຽນຫລົງ
ທ່ານປະທານປະເທດ ເຈີນດ້າຍກວາງ
ຕ້ອນຮັບທ່ານນາຍົກລັດຖະມົນຕີ ສິງກະໂປ ຫລີຊຽນຫລົງ
ວັນທີ 23/3, ທີ່ການຕ້ອນຮັບທ່ານນາຍົກລັດຖະມົນຕີ ສິງກະໂປ ຫລີຊຽນຫລົງ, ທ່ານປະທານປະເທດ ເຈີນດ້າຍກວາງ ຕີລາຄາສູງໝາກຜົນການເຈລະຈາລະຫວ່າງນາຍົກລັດຖະມົນຕີຫວຽດນາມ ແລະ ນາຍົກລັດຖະມົນຕີ ສິງກະໂປ, ສະເຫນີ ສິງກະໂປ ຫນູນຊ່ວຍ ຫວຽດນາມ ຍົກສູງຄຸນນະພາບຫລັກອະນາໄມຄວາມປອດໄພດ້ານສະບຽງອາຫານ, ຜ່ານນັ້ນ ສ້າງຄວາມສະດວກໃຫ້ແກ່ບັນດາຜະລິດຕະພັນຂອງຫວຽດນາມ ແຊກຊືມເຂົ້າຕະຫລາດ ສິງກະໂປ ແລະ ຈາກສິງກະໂປໄປຍັງບັນດາປະເທດອື່ນ. ພ້ອມທັງ ສົ່ງເສີມບັນດາວິສາຫະກິດ ສິງກະໂປ ສືບຕໍ່ເປີດກວ້າງ, ລົງທຶນກໍ່ສ້າງບັນດາເຂດເຕັກໂນໂລຊີສູງ, ເຂດອຸດສາຫະກຳ ຊອບແວຢູ່ຫວຽດນາມ. ທ່ານນາຍົກລັດຖະມົນຕີ ສິງກະໂປ ຢືນຢັນ ຈະສະຫນັບສະຫນູນຈົນສຸດຄວາມສາມາດຂອງຕົນເພື່ອໃຫ້ຫວຽດນາມ ຈັດຕັງກອງປະຊຸມສຸດຍອດ APEC ຄັ້ງທີ 25 ຢູ່ ດາຫນັງປະສົບຜົນສຳເລັດ. ໃນວັນດຽວກັນ, ທ່ານນາຍົກລັດຖະມົນຕີ ຫລີຊຽນຫລົງ ໄດ້ເຂົ້າຢ້ຽມຂ່ຳນັບທ່ານເລຂາທິການໃຫຍ່ ຫງວຽນຟູຈ້ອງ, ພົບປະເຈລະຈາກັບທ່ານນາງປະທານສະພາແຫ່ງຊາດ ຫງວຽນທິກີມເງິນ. ຕອນຄ່ຳວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ພັນລະຍາໄດ້ຈັດງານລ້ຽງຮັບຮອງທ່ານນາຍົກລັດຖະມົນຕີ ຫລີຊຽນຫລົງ ແລະ ພັນລະຍາ ພ້ອມດ້ວຍຄະນະຜູ້ແທນສິງກະໂປ.
(ແຫຼ່ງຄັດຈາກ VOV)